Rebeka Dremelj
**Rebeka Dremelj** (sl. *Rebeka Dremelj*; Brežice, SR Slovenija, SFRJ, 25. jula 1980) je slovenačka pevačica pop muzike i Mis Slovenije 2001. Dremelj je predstavljala Sloveniju u polufinalu Pesme Evrovizije 2008. u Beogradu.

Aktivnosti i život
------------------

Rebeka Dremelj je 2001. izabrana za Mis Slovenije, kao i prvu pratilju Mis fotogeničnosti i Mis Interneta. Učestvovala je na izboru za Mis sveta, na kojem se nije plasirala među prvih deset (mada je zauzela drugo mesto na talent šou programu).Odrastala je u malom gradiću zvanom Senovo na jugoistoku Slovenije. Oko manekenske kariere joj je na početku puno pomogao njezin pet godina stariji brat David. 

Dremelj je pripremala i vodila televizijske emisije, uključujući i sedmičnu autorsku emisiju na slovenačkoj TV Paprika leta 2004.) Od 2007. snima sedmičnu emisiju stvarnosti *Rebeka brez strehe nad glavo* („Rebeka bez krova nad glavom") koja se emituje na više lokalnih televizija i mrežnog mesta superstore.si, u kojoj ispunjava „nemoguće zahteve" voditelja Nenada Moravca.. Glumila je naslovnu ulogu u filmu *Na svoji Vesni* sa Rodžerom Murom i Milenom Zupančič, pri čemu su svi honorari uplaćenu slovenačkom ogranku Unicefa. Dremelj je učestvovala i u drugim humanitarnim aktivnostima, za izbeglice iz BiH, uklanjanje mina, pomoć siromašnoj deci ili protiv smrtne kazne. Ima i svoju marku donjeg veša, *Rebeka's Dream* („Rebekin san"). Sa mužem, koji se zove Sandi Škaler živi u Brežicama, iimaju dvije cerke. Šajana (rođena 17.septembra 2012 i mlađa Sija, koja se rodila trećeg decembra 2016. Ponekad je zovu „slovenački multipraktik".

Muzika
------

Rebeka Dremelj na Pesmi Evrovizije 2008.
Krajem 2002. izdala je album prvenac *Prvi korak*. Sa svojim pesmama, video spotovima i plesnim koreografijama sa plesnom grupom *Vivas* je nastupala u Sloveniji i više drugih država, uključujući i Srbiju. Sa rep sastavom *Soma dolara* snimila je dve pesme za hrvatsko tržište. Na Međunarodnom muzičkom festivalu u Rijeci je osvojila nagradu za najbolji scenski nastup sa koreografijom pesme *Nisam kriva*. Na Hit festivalu 2004. je učestvovala sa pesmom *To sem jaz*, a na leto te godine izlazi njen istoimeni drugi album, koji je radio njujorški producent Majkl Viden.

Rebeka Dremelj je nekoliko puta učestvovala na slovenačkom izboru za predstavnika na Pesmi Evrovizije, EMA, sa brzim pop pesmama. U prvom nastupu, 2004, sa pesmom *Ne boš se igral* („Nećeš se igrati") je zauzela deseto mesto. Na EMA 2005. je pevala *Pojdi z menoj* („Pođi sa mnom"), i osvojila treće mesto (najviše glasova gledalaca u prvom krugu, te treće mesto u tzv. superfinalu). Naredne, 2006. godine, sa Domenom Kumerom je na EMA pevala *Noro se ujameva* („Ludo se slažemo"), za četvrto mesto.

Treći album, *Pojdi z menoj*, izdat leta 2005, sadržao je pored ostalih istoimenu pesmu sa EMA i pesmu *Prava noč*, sa nastupa na Melodijama mora i sunca. Sa pesmom *Varao si me* je nastupila na Danima estrade u Čačku. Na jesen 2006. godine izlazi singl Še en dan („Još jedan dan"), delo Jana Plestenjaka.

Na EMA 2008. je pobedila sa pesmom *Vrag naj vzame* („Đavo neka nosi"), za koju je muziku i aranžman radio Josip Mian-Pipi, a tekst Amon. Rebeka je u prvom krugu glasanja zauzela drugo mesto, pobedivši zatim u superfinalu romski sastav *Langa in civili* sa manje od 1% razlike. Sa ovom pesmom je kao predstavnik Slovenije nastupila na Pesmi Evrovizije 2008. u Beogradu (Slovenija učestvuje u prvom polufinalu, 20. maja). Dremelj je zauzela 11. mesto u prvoj polufinalnoj večeri i tako se nije plasirala u finale takmičenja.

Izvori
------

1. 1 2 3 4  ((sl))Rebeka Dremelj. Arhivirano 2008-02-07 na Wayback Machine-u Biografija na zvaničnom mrežnom mestu. Pristupljeno 4.2.2008.
2. ↑  ((sl)) Miss Slovenije 2001. Arhivirano 2008-02-08 na Wayback Machine-u Na zvaničnom mrežnom mestu. Pristupljeno 4.2.2008.
3. ↑  ((sl))Voditeljstvo. Arhivirano 2008-02-08 na Wayback Machine-u Na zvaničnom mrežnom mestu. Pristupljeno 5.2.2008.
4. 1 2  ((sl))Rebeka brez strehe nad glavo. Arhivirano 2007-10-12 na Wayback Machine-u Na superstore.si. Pristupljeno 5.2.2008.
5. ↑  ((sl))Humanitarnost. Arhivirano 2008-02-08 na Wayback Machine-u Na zvaničnom mrežnom mestu. Pristupljeno 5.2.2008.
6. ↑  ()Slovene national final 2005. Na Eurovision Song Contest national finals homepage. Pristupljeno 5.2.2008.
7. ↑  ((sl))EMA 2005. Arhivirano 2008-02-02 na Wayback Machine-u Na zvaničnim stranama OGAE Slovenija. Pristupljeno 5.2.2008.
8. ↑  ()Slovene national final 2006. Na Eurovision Song Contest national finals homepage. Pristupljeno 5.2.2008.
9. ↑  ((sl))EMA 08. Radio-televizija Slovenije. Pristupljeno 5.2.2008.

Spoljašnje veze
---------------

***Rebeka Dremelj*** na Wikimedijinoj ostavi

* ((sl)) Zvanično mrežno mesto
* ((sl)) Vest o ishodu EMA 2008, na mrežnom mestu RTV Slovenija. Sadrži i video reportažu i snimak pobedničkog nastupa. Audio-video arhiv RTV Slovenija sadrži i integralni snimak izbora EMA.

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 305719411
* ISNI: 0000 0004 2244 6564
* BIBSYS: 9049782
* MusicBrainz: 35a0d8c3-99dc-4528-aa7b-793505e5a915
* CONOR.SI: 18516323
* NSK: 000495455

 |